b'\n_START_ARTICLE_\nMolovata Nou\xc4\x83, Dub\xc4\x83sari\n_START_SECTION_\nIstoria satului\n_START_PARAGRAPH_\nSatul Molovata Nou\xc4\x83 a fost atestat \xc3\xaen anul 1761. Legenda satului\xc2\xa0spune c\xc4\x83 o dat\xc4\x83 foarte demult pe c\xc3\xaend r\xc3\xaeul Nistru era c\xc3\xaet un p\xc3\xaer\xc4\x83u, doi pescari pescuiau unul pe o parte a Nistrului \xc8\x99i altul pe cealalt\xc4\x83 parte. Atunci, c\xc3\xaend cel din dreapta Nistrului a \xc3\xaentrebat cum merge pescuitul, cel din st\xc3\xaenga r\xc3\xaeului a r\xc4\x83spuns \xc3\xaen ruse\xc8\x99te \xe2\x80\x9cmolovata\xe2\x80\x9d.De atunci \xc8\x99i a fost numit\xc4\x83 localitatea\xc2\xa0"Molovata", iar locuitorii numi\xc8\x9bi molovi\xc8\x9beni._NEWLINE_Satul Molovata a fost unul printre primele localit\xc4\x83\xc8\x9bi din partea st\xc3\xaeng\xc4\x83 a Nistrului \xc3\xaen care au fost construite primile biserici din lemn, este interesant faptul c\xc4\x83 fostul episcop al Hotinului, Amfilohii (1774-1779), venind \xc3\xaen provincia Dub\xc4\x83sari, Gavril Banulescu Bodoni face 2 slujbe \xc3\xaen biserica din satul Molovata._NEWLINE_Satul s-a construit pe malul Nistrului primind o a\xc8\x99ezare pitoreasc\xc4\x83.A fost construit\xc4\x83 o biseric\xc4\x83 la\xc2\xa0"Hramul Sf\xc3\xaentei Maria", se spune c\xc4\x83 era una din cele mai frumoase biserici din \xc3\xaemprejurime. Tot din spusele b\xc4\x83tr\xc3\xaenilor cunoa\xc8\x99tem c\xc4\x83 slujbele \xc3\xaen biseric\xc4\x83 le petrecea p\xc4\x83rintele Ilie Cleopa din Rom\xc3\xa2nia. Cu sistemul bol\xc8\x99evic biserica a fost \xc3\xaenchis\xc4\x83, apoi sfar\xc3\xaemat\xc4\x83 \xc8\x99i pe locul ei construit\xc4\x83 actuala\xc2\xa0Cas\xc4\x83 de Cultur\xc4\x83._NEWLINE_Satul are ni\xc8\x99te locuri cu denumirile lor,\xc2\xa0"Cotul Nistrului", se nume\xc8\x99te astfel deoarece satul este a\xc8\x99ezat ca pe o peninsul\xc4\x83,\xc2\xa0"R\xc3\xaepa lui mo\xc8\x99 Manole"\xc2\xa0aici erau hotarele cu satul vecin Cocieri, actualmente este construit sanatoriul "Strugura\xc8\x99"._NEWLINE_"Capul dealului",\xc2\xa0de acolo de pe malul r\xc3\xaeului \xc3\xaencepea satul.\xc2\xa0"La Bairac", o cas\xc4\x83 din afara satului, c\xc3\xaendva locuise vre-un bai._NEWLINE_\xc3\x8en stinca din sat este un loc pe care-l numim\xc2\xa0"La uneri"\xc2\xa0acolo \xc3\xaen toate timpurile istorice s-au dus lupte.\xc2\xa0"La lunci"\xc2\xa0se numea locul unde aveau oamenii gr\xc4\x83dinele \xc3\xaen satul vechi.\xc2\xa0"La r\xc4\x83ni" unde apa Nistrului nu era ad\xc3\xaenc\xc4\x83.\xc2\xa0"\xc3\x8en stani\xc8\x99te"\xc2\xa0un loc mai \xc3\xaenalt al satului unde se aduna lumea la adun\xc4\x83ri.\xc2\xa0"\xc3\x8en chisc"\xc2\xa0se spune la locul din intrarea \xc3\xaen sat deoarece e un loc mai \xc3\xaenalt al satului (un pisc)._NEWLINE_Anii 1929-1930 se formeaz\xc4\x83 colhozul unde intra mai multe sate megie\xc8\x99e:Cocieri,Corjova, Molovata Nou\xc4\x83, Roghi, Vasilevca,_NEWLINE_Pre\xc8\x99edinte Guzinschi Dumitru Iacov. Mai t\xc3\xaerziu c\xc3\xaend se despart de satul Corjova pre\xc8\x99edinte devine Sultan Evstatii Zahar.\n_START_SECTION_\nGeografie\n_START_PARAGRAPH_\nSatul Molovata Nou\xc4\x83 este o localitate in Raionul Dubasari situata la latitudinea 47.3469 longitudinea 29.0911 si altitudinea de 54 metri fata de nivelul marii. Satul are o suprafa\xc8\x9b\xc4\x83 de circa 1.60 kilometri p\xc4\x83tra\xc8\x9bi, cu un perimetru de 7.52\xc2\xa0km. Localitatea se afl\xc4\x83 la distan\xc8\x9ba de 8\xc2\xa0km de ora\xc8\x99ul Dub\xc4\x83sari \xc8\x99i la 58\xc2\xa0km de\xc2\xa0Chi\xc8\x99in\xc4\x83u.'